เมธวิน โอภาสเอี่ยมขจร

เมธวิน โอภาสเอี่ยมขจร (เกิด 21 กุมภาพันธ์ พ.ศ. 2542) ชื่อเล่น วิน เป็นนักแสดง นายแบบ นักร้องชาวไทยเชื้อสายจีน ภายใต้สังกัด GMMTV มีชื่อเสียงจากการรับบท "ไทน์" ในซีรีส์เรื่อง เพราะเราคู่กัน 2gether The Series (2563) และบท "กวิน" จากซีรีส์เรื่อง F4 Thailand: หัวใจรักสี่ดวงดาว (2564)

ประวัติ 
เมธวิน เกิดที่ กรุงเทพมหานคร เป็นบุตรคนที่ 3 ของครอบครัว มีพี่สาว 2 คนและน้องชาย 1 คน เข้าศึกษาระดับชั้นประถมศึกษาที่โรงเรียนอัสสัมชัญแผนกประถม ระดับชั้นมัธยมศึกษาที่โรงเรียนมัธยมปัญญารัตน์ และได้มีโอกาสเป็นนักเรียนแลกเปลี่ยนที่รัฐไอโอวา สหรัฐ ขณะเรียนอยู่ชั้นมัธยมศึกษาปีที่ 5 เป็นเวลา 1 ปี หลังจากนั้นได้สอบเทียบ General Educational Development (GED) ซึ่งเป็นการสอบวุฒิการศึกษาเทียบเท่าระดับมัธยมปลายของสหรัฐ ปัจจุบันสำเร็จการศึกษาระดับปริญญาตรีเศรษฐศาสตรบัณฑิต จาก คณะเศรษฐศาสตร์ มหาวิทยาลัยธรรมศาสตร์ (หลักสูตรนานาชาติ)

เมธวิน เข้าสู่วงการบันเทิงโดยเป็นนักแสดงฝึกหัดในสังกัด ONE31 เป็นเวลาประมาณ 1 ปี ก่อนที่จะย้ายมาทำสัญญาเป็นนักแสดงสังกัดจีเอ็มเอ็มทีวี เขามีผลงานการแสดงซีรีส์เรื่องแรกคู่กับ วชิรวิชญ์ ชีวอารี ในซีรีส์เรื่อง เพราะเราคู่กัน 2gether The Series (2563) รับบท "ไทน์"

ในวันที่ 20 มิถุนายน 2563 วินได้เปิดตัวแบรนด์สินค้าของตัวเองโดยใช้ชื่อว่า Velence ภายใต้บริษัท อินฟินิต แฮปปีเนส จำกัด และในวันที่ 28 มิถุนายน 2563 ได้เปิดตัวสินค้าสองชิ้นแรกคือ หมวกและเสื้อ  เขากำลังจะกลับมารับบท ไทน์ อีกครั้งในซีรีส์ เพราะเรา(ยัง)คู่กัน ที่กำลังจะออกอากาศ 14 สิงหาคมนี้

ผลงาน

ภาพยนตร์

ซีรีส์

ผลงานเพลง

รางวัลและการเสนอชื่อเข้าชิงรางวัล

อ้างอิง

แหล่งข้อมูลอื่น 

 
 
 
 

ชาวไทยเชื้อสายจีน
นักแสดงชายชาวไทย
นักแสดงสังกัดจีเอ็มเอ็มทีวี
บุคคลจากคณะเศรษฐศาสตร์ มหาวิทยาลัยธรรมศาสตร์
พุทธศาสนิกชนชาวไทย